
Valsts ieņēmumu dienests, tā ģenerāldirektor_ _______________ personā, kur_ rīkojas saskaņā ar __________________, turpmāk – NOMNIEKS, no vienas puses, un 
______________________, tās _____________________ personā, kur_ rīkojas saskaņā ar _________________, turpmāk – IZNOMĀTĀJS, no otras puses, abi  kopā saukti Puses, atsevišķi – Puse, pamatojoties uz iepirkuma Nr. FM VID 2024/114 “Transportlīdzekļu noma VID vajadzībām” __.daļas “_____” rezultātiem, noslēdz šādu nomas līgumu, turpmāk – Līgums:
1. Līguma priekšmets 
1.1. Līguma darbības laikā IZNOMĀTĀJS iznomā, bet NOMNIEKS pieņem lietošanā __ (__) jaunus vieglā plašlietojuma transportlīdzekļus (mazos pasažieru furgonus); jaunus vieglā plašlietojuma transportlīdzekļus (hečbekus); jaunus vieglā plašlietojuma elektriskos transportlīdzekļus, jaunu kravas transporta furgonu (turpmāk – Transportlīdzekļi vai Transportlīdzeklis, atkarībā no konteksta) NOMNIEKA dienesta funkciju veikšanai saskaņā ar Līguma un tā pielikumu noteikumiem. (Līguma apakšpunkts tiks precizēts atbilstoši iepirkuma priekšmeta daļai)
1.2. Transportlīdzekļu tehniskā specifikācija, kā arī īpaši nomas nosacījumi, norādīti Līguma 2.pielikumā.
2. Pušu pienākumi un tiesības
2.1. IZNOMĀTĀJA pienākumi un tiesības
IZNOMĀTĀJS:
2.1.1. ___ (_____) mēnešu laikā pēc Līguma noslēgšanas piegādā NOMNIEKAM Talejas ielā 1, Rīgā vai citā NOMNIEKA norādītajā vietā Rīgas pilsētas teritorijā Līgumā un tā pielikumos noteiktos __ (___) Transportlīdzekļus. Līguma 8.11.apakšpunktā noteiktās NOMNIEKA pilnvarotās personas elektroniski nosūta piegādes pieteikumu uz Līguma 8.10.2.apakšpunktā norādīto elektroniskā pasta adresi. (Līguma apakšpunkts tiks precizēts atbilstoši iepirkuma priekšmeta daļai).
2.1.2. nodrošina piegādātos Transportlīdzekļus ar atbilstošām pilnvarām ekspluatācijai, tajā skaitā IZNOMĀTĀJS iesniedz NOMNIEKAM Ceļu satiksmes drošības direkcijas izsniegtu Transportlīdzekļa reģistrācijas apliecību. Par Transportlīdzekļa nodošanu tiek sastādīts un Pušu pilnvarotās personas paraksta nodošanas – pieņemšanas aktu, kas kļūst par Līguma neatņemamu sastāvdaļu un kurā norāda Transportlīdzekļa odometra (nobraukuma rādītāja) rādījumu ekspluatācijas sākumā, kā arī Transportlīdzekļa vērtību euro (EUR). NOMNIEKS ir informēts un neiebilst, ka saskaņā ar Līgumu nomā nodoto Transportlīdzekļu īpašnieks ir trešā persona, ar nosacījumu, ka IZNOMĀTĀJS uzņemas personīgu atbildību gan par saistību izpildi pret trešo personu, gan arī ar Līgumu uzņemto saistību izpildi; (Līguma apakšpunkts tiks precizēts atbilstoši iepirkuma priekšmeta daļai)
2.1.3. nodod Transportlīdzekli NOMNIEKAM sagatavotu lietošanai, ar izietu ikgadējo tehnisko apskati un samaksātiem ar Transportlīdzekļa lietošanu saistītajiem nodokļiem un nodevām (normatīvajos aktos noteiktajā kārtībā un termiņos), kā arī nodrošina tehniskās apskates veikšanu un ar Transportlīdzekļa lietošanu saistīto nodokļu un nodevu nomaksu (normatīvajos aktos noteiktajā kārtībā un termiņos) visā Līguma  nomas periodā; 
2.1.4. apdrošina transportlīdzekļa valdītāja civiltiesisko atbildību (OCTA) saskaņā ar Sauszemes transportlīdzekļu īpašnieku civiltiesiskās atbildības obligātās apdrošināšanas likumu un Latvijas Republikā darbojošos apdrošināšanas kompāniju noteikumiem uz visu Transportlīdzekļa nomas laiku. OCTA apdrošināšanas darbībai ir jābūt vismaz Baltijas valstu teritorijai;
2.1.5. veic Transportlīdzekļa KASKO apdrošināšanu atbilstoši spēkā esošajiem vispārējiem transportlīdzekļu apdrošināšanas noteikumiem pret zādzību, bojāeju un visiem bojājumu riskiem uz visu Transportlīdzekļa nomas laiku, pie tam apdrošinājuma summa nedrīkst būt zemāka par Transportlīdzekļa vērtību un kā apdrošināšanas atlīdzības saņēmējam jābūt uzrādītam IZNOMĀTĀJAM. KASKO apdrošināšanas darbībai ir jābūt vismaz Baltijas valstu teritorijai, tajā skaitā, pašriska segšana pilnā apmērā (pašrisks 00,00 EUR). 
2.1.6. apņemas iesniegt NOMNIEKAM pa vienam OCTA un KASKO apdrošināšanu polišu kopijas eksemplāram;
2.1.7. katra kalendārā mēneša sākumā iesniedz NOMNIEKAM rēķinu par iepriekšējo nomas mēnesi;
2.1.8. IZNOMĀTĀJS kompensē NOMNIEKAM vai tā darbiniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no IZNOMĀTĀJA vai tā darbinieku puses, kā arī jebkurus zaudējumus, kas radušies normatīvo aktu neievērošanas dēļ;
2.1.9. IZNOMĀTĀJS nodrošina:
2.1.9.1. Transportlīdzekļu tehniskās apkopes atbilstoši Transportlīdzekļu ražotāja noteiktajam intervālam. IZNOMĀTĀJS nodrošina arī Transportlīdzekļu ražotāja noteikto garantijupārbaudes, mērījumus un regulēšanas darbus;
2.1.9.2. detaļu (bremžu kluči, bremžu diski, logu slotiņas, siksnas, gultņi, aizdedzes sveces, sūkņi, u.c.), akumulatoru u.c. nomaiņu to normāla nodiluma un nolietojuma rezultātā (vārdi “aizdedzes sveces” netiks iekļauti iepirkuma priekšmeta 3.daļā);
2.1.9.3. bremžu, degvielas, dzesēšanas, elektrosistēmu un izplūdes sistēmu, motora, pārnesumkārbas, transmisijas, piekares, šasijas, stūres iekārtas u.c. remontu un detaļu nomaiņu to normāla nodiluma un nolietojuma rezultātā (vārds “degvielas” un vārdi “izplūdes sistēmu” netiks iekļauti iepirkuma priekšmeta 3.daļā);
2.1.9.4. nesezonas riepu uzglabāšanu, kā arī nodilušu riepu nomaiņu (vasaras un ziemas) un iznīcināšanu atbilstoši normatīvajos aktos noteiktajai kārtībai;
2.1.9.5. visu tehnoloģisko un tiem pielīdzināto šķidrumu papildināšanu (izņemot logu mazgājamo šķidrumu un Transportlīdzekļa ekspluatācijai nepieciešamo degvielu) (vārdi “Transportlīdzekļa ekspluatācijai nepieciešamo degvielu” netiks iekļauti iepirkuma priekšmeta 3.daļā);
2.1.9.6. jebkuru citu bojājumu novēršanu, kuru iestāšanās ir varbūtēja (paredzama), atkarībā no konkrētā Transportlīdzekļa stāvokļa;
2.1.9.7. Transportlīdzekļa ugunsdzēsības aparāta uzpildi vai nomaiņu, nodrošinot, ka katrs Transportlīdzeklis visu nomas periodu ir aprīkots ar uzpildītu un darba kārtībā esošu ugunsdzēsības aparātu atbilstoši 2017.gada 30.maija Ministru kabineta noteikumiem Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa”.  
2.1.10. IZNOMĀTĀJS nodrošina NOMNIEKU ar maiņas Transportlīdzekli (atbilstoši Līguma 2.pielikumā 2.tabulā noteiktām prasībām, ne vēlāk kā __ (___) dienu laikā no Transportlīdzekļa nodošanas tehniskās apkopes un/vai remonta veikšanai, uz laiku, kas tiek patērēts Transportlīdzekļa tehnisko apkopju un/vai remontu veikšanai, ja šāds remonts un/vai tehniskā apkope ilgst vairāk kā 2 (divas) darba dienas; (Līguma apakšpunkts tiks precizēts atbilstoši izvēlētā pretendenta piedāvājumam) 
2.1.11. ja NOMNIEKAM rodas nepieciešamība izbraukt ar kādu Transportlīdzekli ārpus Latvijas Republikas teritorijas, IZNOMĀTĀJS pēc Līguma 8.10.1.apakšpunktā noteiktās NOMNIEKA pilnvarotās personas pieprasījuma 2 (divu) darba dienu laikā izsniedz NOMNIEKA pilnvarotajai personai pilnvaru, kas atļauj NOMNIEKAM lietot attiecīgo Transportlīdzekli ārpus Latvijas Republikas teritorijas un nepieciešamības gadījumā IZNOMĀTĀJS nodrošina attiecīgajam Transportlīdzeklim nepieciešamās papildus apdrošināšanas, kas noteiktas Līguma 2.1.3. un 2.1.4.apakšpunktā;
2.1.12. IZNOMĀTĀJS nodrošina 7 (septiņas) dienas nedēļā, 24 (divdesmit četras) stundas diennaktī tehniskās palīdzības servisu avāriju, tehnisku problēmu vai bojājumu gadījumā, kura ietvaros pa tālruni _______________ tiek sniegtas instrukcijas NOMNIEKAM, kā jārīkojas konkrētajā gadījumā, un, ja nepieciešams, IZNOMĀTĀJS dodas uz notikuma vietu Latvijas Republikas teritorijā, kā arī organizē Transportlīdzekļa nogādāšanu uz vietu, kur tiks veikti Transportlīdzekļa remontdarbi (Līguma apakšpunkts tiks papildināts ar izvēlētā Pretendenta norādīto telefona numuru),
2.1.12.1. IZNOMĀTĀJAM jāierodas Transportlīdzekļa atrašanās vietā, kas atrodas Rīgas pilsētas administratīvajā teritorijā, 1 (vienas) stundas laikā no NOMNIEKA telefoniska pieprasījuma par Transportlīdzekļa evakuāciju pieteikšanas brīža;
2.1.12.2. IZNOMĀTĀJAM jāierodas Transportlīdzekļa atrašanās vietā, kas atrodas ārpus Rīgas pilsētas administratīvajā teritorijas, 2 (divu) stundu laikā no NOMNIEKA telefoniska pieprasījuma par Transportlīdzekļa evakuāciju pieteikšanas brīža. Atkarībā no Transportlīdzekļa atrašanās vietas NOMNIEKS ir tiesīgs pagarināt IZNOMĀTĀJA ierašanās laiku.
2.1.13. Saskaņā ar Līguma 2.pielikuma 1.punkta 1.tabulas 14.apakšpunktā noteikto IZNOMĀTĀJAM jānodrošina Līguma 1.1.apakšpunktā minēto Transportlīdzekļu aizmugurējo durvju stiklu un atpakaļskata logu stiklu aptumšošana. Stiklu aptumšošana jāveic katram Transportlīdzeklim atsevišķi 10 (desmit) darba dienu laikā no Līguma 8.10.1.apakšpunktā noteiktās NOMNIEKA pilnvarotās personas elektroniska pasūtījuma nosūtīšanas dienas uz Līguma 8.10.2.apakšpunktā noteiktās IZNOMĀTĀJA pilnvarotās personas elektroniskā pasta adresi, katra Transportlīdzekļa gaismas caurlaidības intensitāte iepriekš tiek elektroniski saskaņota ar Līguma 8.10.1.apakšpunktā noteikto NOMNIEKA pilnvaroto personu; (Līguma apakšpunkts netiks iekļauts iepirkuma priekšmeta 4.daļā);
2.1.14. Ja transportlīdzeklim ir sānu durvju logs/logi un aizmugures durvju logs/logi, IZNOMĀTĀJAM jānodrošina stiklu aptumšošanu ar gaismas necaurlaidību vismaz 70% (septiņdesmit procenti) (Līguma apakšpunkts netiks iekļauts iepirkuma priekšmeta 1., 2., 3.daļā);
2.1.15. Transportlīdzekļu piegādes laikā saskaņā ar Līguma 2.1.1.apakšpunktu, to neatbilstības gadījumā kādai no Līguma 2.pielikumā noteiktajām prasībām vai atklājot defektus, Transportlīdzeklis netiek pieņemts. IZNOMĀTĀJS novērš neatbilstības vai defektus, vai, ja tas nav iespējams, piegādā citu Transportlīdzekli bez defektiem, kurš atbilst Līguma 2.pielikumā noteiktajām prasībām. Transportlīdzekļa maiņas gadījumā attiecīgā Transportlīdzekļa 1 (viena) mēneša nomas maksa paliek nemainīga visā Transportlīdzekļu nomas periodā;
2.1.16. ja IZNOMĀTĀJS objektīvu (pierādāmu) apstākļu dēļ nevar nodrošināt Līguma 2.pielikumā norādītos Transportlīdzekļus visā Līguma darbības laikā, IZNOMĀTĀJS, nosūtot NOMNIEKAM motivētu vēstuli un saņemot NOMNIEKA rakstveida piekrišanu, var piegādāt NOMNIEKAM citus Transportlīdzekļus, kas atbilst Līguma 2.pielikumā noteiktajām prasībām, nepārsniedzot Līguma 3.pielikumā norādīto Transportlīdzekļu nomas maksu;
2.2. NOMNIEKA pienākumi un tiesības
NOMNIEKS:
2.2.1. pieņem no IZNOMĀTĀJA un pēc lietošanas beigām nodod Līgumā un tā pielikumos noteiktos Transportlīdzekļus ar nodošanas – pieņemšanas aktu;
2.2.2. apņemas lietot Transportlīdzekļus saskaņā ar Transportlīdzekļu nomas noteikumiem, kas ietverti Līguma 1.pielikumā; 
2.2.3. ir tiesīgs lietot iznomāto Transportlīdzekli Eiropas Savienības valstīs. Citās valstīs – iepriekš saskaņojot ar IZNOMĀTĀJU, saņemot no IZNOMĀTĀJA attiecīgu pilnvarojumu un nepieciešamo Transportlīdzekļa papildus apdrošināšanu, ja tāda nepieciešama;
2.2.4. gadījumā, ja ir notikusi Transportlīdzekļa zādzība vai satiksmes negadījums, kā arī citu ārējo spēku iedarbība uz Transportlīdzekli, kā rezultātā tam ir radušies bojājumi, nekavējoties informē IZNOMĀTĀJU un nepieciešamības gadījumā Valsts policiju;
2.2.5. Transportlīdzekļa zādzības vai bojājumu gadījumā iesniedz IZNOMĀTĀJAM Transportlīdzekļa reģistrācijas apliecību un atslēgas, kā arī, ja tas ir iespējams, izziņu no Valsts policijas;
2.2.6. gadījumā, ja nav izpildīti Līguma 2.2.4. un 2.2.5.apakšpunkta nosacījumi, kā arī, ja apdrošināšanas kompānija atzinusi, ka ir pārkāpti apdrošināšanas līguma noteikumi, kuros vainojams NOMNIEKS, kā rezultātā apdrošināšanas kompānija atsakās izmaksāt apdrošināšanas atlīdzību, IZNOMĀTĀJAM radušos zaudējumus pilnā apmērā sedz NOMNIEKS;
2.2.7. nav tiesīgs, izņemot Līguma 2.2.10.apakšpunktā noteiktajā gadījumā, veikt nekādas izmaiņas Transportlīdzekļa aprīkojumā bez IZNOMĀTĀJA rakstiskas piekrišanas. Šāda vienošanās ir pievienojama Līgumam un kļūst par Līguma neatņemamu sastāvdaļu;
2.2.8. apņemas papildus apmaksāt šādus Transportlīdzekļu remontdarbus:
2.2.8.1. komplektācijas atjaunošanu tās bojājumu un izlietošanas gadījumā, ja tas pārsniedz normāla nodiluma un nolietojuma rezultātu;
2.2.8.2. papildus aprīkojuma uzstādīšanu un remontu;
2.2.8.3. bojājumu novēršanu, kas radušies avārijas, ar nodomu veiktu darbību rezultātā, zādzību, neatļautas izmantošanas, laupīšanas gadījumā. Šīs izmaksas, ja gadījums ir kvalificējams kā apdrošināšanas gadījums, sedz apdrošinātājs;
2.2.8.4. nepareizas ekspluatācijas rezultātā radušos bojājumu remontu, tai skaitā, bojājumu novēršanu, ja izmantots nepiemērots logu mazgājamais šķidrums, ja radušies bojājumi tehnoloģisko šķidrumu trūkuma rezultātā un, ja NOMNIEKA vainas dēļ nav savlaicīgi veiktas tehniskās apkopes un remontdarbi; 
2.2.8.5. bojājumu novēršanu, kas radušies NOMNIEKAM neatļauti izmainot Transportlīdzekļu sākotnējo konstrukciju vai patvaļīgi iebūvējot nederīgas un/vai nepiederīgas aprīkojuma detaļas, ko nav paredzējis Transportlīdzekļu ražotājs; 
2.2.9. apņemas veikt Transportlīdzekļu remontdarbus, tehniskās apkopes un jebkādus citus remontdarbus tikai Līguma 2.pielikuma 1.punkta 1.tabulas 2.apakšpunktā noteiktajās tehnisko apkopju un remontu veikšanas vietās;
2.2.10. NOMNIEKS ir tiesīgs Transportlīdzekļos ierīkot Globālās navigācijas un pozicionēšanas sistēmas telemātikas iekārtas ar papildelementiem. Attiecīgā Transportlīdzekļa nomas perioda beigās NOMNIEKS demontē Globālās navigācijas un pozicionēšanas sistēmas telemātikas iekārtas ar papildelementiem un apņemas segt visus ar Globālās navigācijas un pozicionēšanas sistēmu uzstādīšanu un demontāžu radušos izdevumus.
2.2.11. NOMNIEKS apņemas nodrošināt, ka Līguma 8.10.1.apakšpunktā noteiktā NOMNIEKA pilnvarotā persona reizi mēnesī, līdz mēneša 15 (piecpadsmitajam) datumam, nosūta uz Līguma 8.10.2.apakšpunktā noteiktās IZNOMĀTĀJA pilnvarotās personas elektronisko pasta adresi informāciju par Transportlīdzekļu aktuālo odometru stāvokli (norādot vismaz Transportlīdzekļa valsts reģistrācijas numuru, odometra rādījumu un odometra rādījuma fiksēšanas datumu).
3. Līguma kopējā summa un norēķinu kārtība
3.1. Līguma kopējā summa ir ______EUR (______________________) bez pievienotās vērtības nodokļa (turpmāk – PVN). PVN tiek maksāts papildus saskaņā ar spēkā esošo nodokļa likmi. (Līguma apakšpunkts tiks precizēts atbilstoši iepirkuma priekšmeta daļai un izvēlētā pretendenta piedāvājumam)
3.2. IZNOMĀTĀJS sāk aprēķināt nomas maksu attiecīgajam Transportlīdzeklim ar Līguma 2.1.1.apakšpunktā minētā attiecīgā nodošanas – pieņemšanas akta parakstīšanas brīdi.
3.3. Līguma 3.pielikumā noteiktajās Transportlīdzekļu ikmēneša nomas maksās ir ietverts: nomas maksa par Transportlīdzekli par 1 (vienu) vienību 1 (vienam) mēnesim, tā ekspluatāciju, reģistrāciju un ikgadējo tehnisko apskati, samaksātie nodokļi (izņemot PVN), nodevas un citi maksājumi, visu veidu Transportlīdzekļa apdrošināšana (t.sk. obligātās civiltiesiskās apdrošināšanas izdevumi, KASKO apdrošināšanas izdevumi vismaz Baltijas valstīs un apdrošināšanas gadījumu administrēšana, tai skaitā, pašriska segšana pilnā apmērā (pašrisks EUR 00,00 (nulle euro un 00 centi)),), tehnisko apkopju un Transportlīdzekļa ražotāja noteikto garantiju nodrošināšanas izdevumi, normāla nodiluma un nolietojuma (nolietojums, kas nav atkarīgs no NOMNIEKA rīcības) rezerves daļu, “AdBlue” šķidruma, tehnoloģisko šķidrumu un tiem pielīdzināto šķidrumu (izņemot pēc Transportlīdzekļa nodošanas NOMNIEKAM Transportlīdzekļa ekspluatācijai nepieciešamo degvielu un logu mazgājamo šķidrumu) izdevumi un remontdarbu izdevumi (visi nepieciešamie  remontdarbi, kuru cēlonis ir Transportlīdzekļa vai tā daļu nolietojums un/vai defekti  Transportlīdzekļa  pareizas ekspluatācijas laikā), tehniskās palīdzības servisa (7 (septiņas) dienas nedēļā, 24 (divdesmit četras) stundas diennaktī) uz ceļa nodrošinājuma izdevumi (t.sk. Transportlīdzekļa nogādāšanas uz vietu, kur tiks veikti Transportlīdzekļa remontdarbi, izmaksas), normatīvajos aktos par ceļu satiksmi noteikto Transportlīdzekļa riepu nodrošināšanas, to nomaiņas, uzglabāšanas un iznīcināšanas izdevumi, maiņas Transportlīdzekļa nodrošināšanas izdevumi uz tehnisko apkopju un/vai remontu veikšanas laiku, ja šāds remonts un/vai tehniskā apkope ilgst vairāk kā 2 (divas) darba dienas, Transportlīdzekļu stiklu aptumšošanas izdevumi, atļaujas no trešajām personām un visas citas ar Līguma savlaicīgu un kvalitatīvu izpildi saistītas izmaksas, izņemot, ja Līgumā ir tieši noteikts citādāk. Ja tiek veiktas izmaiņas nodokļos un nodevās, kas tieši saistīti ar Līgumu un Transportlīdzekļu izmantošanu vai šādi nodokļi un nodevas tiek ieviestas Līguma darbības laikā, Puses var vienoties attiecīgi mainīt nomas maksājuma apmēru proporcionāli nodokļu apmēra pieaugumam.
3.4. Norēķini par Transportlīdzekļa nomu tiek veikti reizi mēnesī par iepriekšējo kalendāro mēnesi 30 (trīsdesmit) dienu laikā pēc IZNOMĀTĀJA rēķina saņemšanas. Par nepilnu kalendāro mēnesi Transportlīdzekļu nomas maksa tiek aprēķināta proporcionāli Transportlīdzekļu nomas sniegšanas laikam attiecīgajā mēnesī ar precizitāti līdz vienai dienai.
3.5. Transportlīdzekļa remontdarbus, kas neiekļaujas tehnisko apkopju un/vai ražotāja garantijas ietvaros un Līguma 2.1.8.apakšpunktā noteiktajā vai neatbilst Transportlīdzekļu normāla nodiluma un nolietojuma standartiem, kā arī tos, kas ir noteikti Līguma 2.2.8.apakšpunktā, NOMNIEKS apmaksā atsevišķi, pamatojoties uz Līguma 8.10.1.apakšpunktā noteiktās NOMNIEKA pilnvarotās personas parakstītu remontdarbu nodošanas-pieņemšanas aktu un saskaņā ar IZNOMĀTĀJA iesniegto rēķinu 30 (trīsdesmit) dienu laikā no minētā akta abpusējas parakstīšanas un rēķina saņemšanas dienas.
3.6. Līguma 2.1.10.apakšpunktā noteiktos papildus apdrošināšanas izdevumus NOMNIEKS apmaksā atsevišķi saskaņā ar IZNOMĀTĀJA iesniegtajām apdrošināšanas polisēm un rēķinu 30 (trīsdesmit) dienu laikā no polišu un rēķina saņemšanas dienas. 
3.7. Ja NOMNIEKS pārsniedz Līguma 2.pielikuma 1.punkta 1.tabulas 1.apakšpunktā noteikto maksimālo (apmaksāto) Transportlīdzekļa nobraukumu visā 36 (trīsdesmit sešu) mēnešu nomas periodā, tas maksā IZNOMĀTĀJAM 0,07 EUR (nulle euro un 07 centus) bez PVN par katru pārsniegto nobraukuma kilometru. Pārtraucot Līgumu pirms termiņa, atļautais maksimālais (apmaksātais) nobraukums aprēķināms proporcionāli faktiskajam nomas periodam, par pamatu ņemot vidējo (apmaksāto) nobraukumu mēnesī (vidējais (apmaksātais) nobraukums mēnesī = maksimālais (apmaksātais) nobraukums / 36). Ja faktiskais nomas termiņš nav pilni kalendārie mēneši, atļautais nobraukums pēdējā mēnesī aprēķināms, par pamatu ņemot vidējo 1 (vienā) dienā no 30 (trīsdesmit). Šīs izmaksas ir aprēķināmas un norādāmas nodošanas – pieņemšanas aktā, kas tiek sastādīts par Transportlīdzekļa nodošanu atpakaļ IZNOMATĀJAM pēc tā lietošanas beigām. NOMNIEKS norēķinās ar IZNOMĀTĀJU par pārsniegtajiem nobraukuma kilometriem 30 (trīsdesmit) dienu laikā pēc minētā akta abpusējās parakstīšanas un rēķina saņemšanas.
3.8. Norēķini starp IZNOMĀTĀJU un NOMNIEKU tiek veikti ar pārskaitījumu uz rēķinā norādīto IZNOMĀTĀJA bankas norēķinu kontu.
3.9. NOMNIEKAM nav pienākuma izlietot visu Līguma 3.1.apakšpunktā norādīto Līguma kopējo summu, nomājot Transportlīdzekļus Līguma darbības laikā.
3.10. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 3.1.apakšpunktā noteiktā Līguma kopējā summa un attiecīgi Līguma 3.pielikumā noteiktās nomas maksas var tikt pārskatītas (palielinātas vai samazinātas), ievērojot šādus nosacījumus (jāizpildās visiem nosacījumiem):
3.10.1. ne ātrāk kā 1 (vienu) gadu no Līguma spēkā stāšanās dienas;
3.10.2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
3.10.3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;
3.10.4. ja Centrālās statistikas pārvaldes publicētās patēriņa cenu izmaiņu palielinājums vai samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
3.10.5. par starpību starp Centrālās statistikas pārvaldes publicētām patēriņa cenu izmaiņām un 5 % slieksni;
3.10.6. kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma 3.1.apakšpunktā noteiktās Līguma kopējās summas un Līguma 3.pielikumā noteiktām nomas maksām.
3.11. Ja piemēroto sankciju dēļ NOMNIEKAM nav tiesības veikt samaksu IZNOMĀTĀJAM par faktiski iznomātajiem Transportlīdzekļiem, NOMNIEKS atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.17.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
4. Līguma darbības termiņš un izbeigšanas kārtība
4.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu. 
4.2. IZNOMĀTĀJS iznomā un NOMNIEKS lieto Transportlīdzekļus līdz brīdim, kamēr iestājas vismaz viens no sekojošiem nosacījumiem (atkarībā no tā, kurš nosacījums iestājas pirmais):
4.2.1. ir pagājuši 36 (trīsdesmit seši) mēneši no Transportlīdzekļu attiecīgā piegādes nodošanas – pieņemšanas akta parakstīšanas dienas saskaņā ar Līguma 2.1.1.apakšpunktu;
4.2.2. ir izlietota Līguma 3.1.apakšpunktā norādītā Līguma kopējā summa.
4.3. Līgums ir spēkā līdz Pušu saistību pilnīgai izpildei.
4.4. NOMNIEKAM ir tiesības izbeigt Līguma darbību, 30 (trīsdesmit) dienas iepriekš rakstiski paziņojot par to IZNOMĀTĀJAM, ja IZNOMĀTĀJS kavē (netiek parakstīts attiecīgais nodošanas‑pieņemšanas akts) Līguma 2.1.1.apakšpunktā noteikto Transportlīdzekļu piegādi ilgāk par 30 (trīsdesmit) dienām.
4.5. IZNOMĀTĀJAM ir tiesības izbeigt Līguma darbību, 60 (sešdesmit) dienas iepriekš rakstiski paziņojot par to NOMNIEKAM, ja: NOMNIEKS ilgāk par 30 (trīsdesmit) darba dienām kavē Līguma 3.4.apakšpunktā noteikto IZNOMĀTĀJA rēķinu apmaksas termiņu;
4.6. Līguma neizdevīgums, pārmērīgi zaudējumi, būtiskas nelabvēlīgas izmaiņas, izpildes grūtības un citi līdzīgi apstākļi, nav pamats Līguma izbeigšanai no IZNOMĀTĀJA puses. 
4.7. NOMNIEKAM ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to IZNOMĀTĀJAM, ja:
4.7.1. ja atbilstoši Starptautisko un Latvijas Republikas nacionālo sankciju likumam 8.17.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
4.7.2. ja uz IZNOMĀTĀJU Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
4.8.  Ja NOMNIEKS vai IZNOMĀTĀJS izbeidz Līgumu saskaņā arī Līguma 4.4., 4.5. vai 4.7.apakšpunktu nosacījumiem, tad attiecīgi IZNOMĀTĀJAM vai NOMNIEKAM nav tiesību celt nekādas pretenzijas un/vai pieprasīt zaudējumu segšanu saistībā ar Līguma izbeigšanu. Šādi izbeidzot Līgumu, NOMNIEKAM nav jāveic nekādi papildu maksājumi, NOMNIEKS maksā tikai par faktisko Transportlīdzekļu lietošanas laiku.
5. Pušu atbildība
5.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikas normatīvajos aktos noteiktajā kārtībā.
5.2. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību vai bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
5.3. Līgumsoda samaksa neatbrīvo vainīgo Pusi no pārējo Līguma saistību izpildes un līgumsoda summa netiek ieskaitīta zaudējumu atlīdzībā.
5.4. Par savlaicīgi nesamaksātu nomas rēķinu Līgumā noteiktajā termiņā IZNOMĀTĀJS prasa un NOMNIEKS maksā līgumsodu 0,1 % (procenta vienas desmitās daļas) apmērā no termiņā nesamaksātās summas par katru nokavēto maksājuma dienu, bet ne vairāk kā 10 % (desmit procentu) apmērā no neapmaksātās rēķinā norādītās summas.
5.5. NOMNIEKS neatbild par IZNOMĀTĀJA saistībām, kuras tas uzņēmies attiecībā pret trešajām personām sakarā ar Līguma izpildi.
5.6. Ja IZNOMĀTĀJS Līguma 2.1.1.apakšpunktā noteiktajā termiņā nenodod Transportlīdzekli NOMNIEKAM (netiek parakstīts attiecīgais nodošanas‑pieņemšanas akts), NOMNIEKS prasa un IZNOMĀTĀJS maksā līgumsodu 50,00 EUR (piecdesmit euro un 00 centi) apmērā par katra Transportlīdzekļa katru kavējuma dienu, bet ne vairāk kā 2000,00 EUR (divi tūkstoši euro un 00 centi) apmērā par katru savlaicīgi nenodoto Transportlīdzekli.
5.7. Ja IZNOMĀTĀJS nenodrošina Transportlīdzekļu  ikgadējās tehniskās apskates veikšanu un ar Transportlīdzekļa lietošanu saistīto nodokļu un nodevu nomaksu (normatīvajos aktos noteiktajā kārtībā un termiņos), kā arī Līguma 2.1.4. vai 2.1.5.apakšpunktos noteikto Transportlīdzekļu apdrošināšanas nodrošināšanas termiņus  NOMNIEKS prasa un IZNOMĀTĀJS maksā līgumsodu 10,00 EUR (desmit euro un 00 centi) apmērā par katru nokavēto dienu, bet ne vairāk kā 200,00 EUR (divi simti euro un 00 centi).
5.8. Ja IZNOMĀTĀJS neievēro Līguma 2.1.9.apakšpunktā noteikto Transportlīdzekļu maiņas termiņus, NOMNIEKS prasa un IZNOMĀTĀJS maksā līgumsodu 50,00 EUR (piecdesmit euro un 00 centi) apmērā par katru kavējuma dienu, bet ne vairāk kā 2000,00 EUR (divi tūkstoši euro un 00 centi) apmērā par katra savlaicīgi neapmainīta Transportlīdzekļa kavējumu.
5.9. Ja IZNOMĀTĀJS neievēro Līguma 2.1.11.apakšpunktā noteiktos pilnvaras iesniegšanas termiņus, tad NOMNIEKS prasa un IZNOMĀTĀJS maksā līgumsodu 20,00 EUR (divdesmit euro un 00 centi) apmērā par katru nokavēto dienu, bet ne vairāk kā 200,00 EUR (divi simti euro un 00 centi).  
5.10. Ja IZNOMĀTĀJS neievēro Līguma 2.1.12.1. vai 2.1.12.2.apakšpunktos noteiktos Transportlīdzekļu evakuācijas termiņus, NOMNIEKS prasa un IZNOMĀTĀJS maksā līgumsodu 10,00 EUR (desmit euro un 00 centi) apmērā par katru nokavēto stundu, bet ne vairāk kā 100 EUR (viens simts euro un 00 centi).
5.11. Ja IZNOMĀTĀJS Līguma 2.1.12.1.apakšpunktā noteikto Transportlīdzekļa evakuācijas termiņu pārkāpj vairāk kā 3 (trīs) stundas vai Līguma 2.1.12.2.apakšpunktā noteikto Transportlīdzekļa evakuācijas termiņu pārkāpj vairāk kā 5 (piecas) stundas, tad NOMNIEKAM ir tiesības izsaukt viņam pieejamo Transportlīdzekļu evakuācijas pakalpojumus sniedzošo uzņēmumu un nogādāt Transportlīdzekli Līgumā noteiktajā Transportlīdzekļu remontdarbu veicamajā adresē. Šādā gadījumā IZNOMĀTĀJS apņemas segt visus ar Transportlīdzekļa evakuāciju NOMNIEKAM radītos izdevumus.  
5.12. Ja IZNOMĀTĀJS neievēro Līguma 2.1.13.apakšpunktā noteikto Transportlīdzekļu aizmugurējo durvju stiklu un atpakaļskata logu stiklu aptumšošanas termiņu  NOMNIEKS prasa un IZNOMĀTĀJS maksā līgumsodu 10,00 EUR (desmit euro un 00 centi) apmērā par katru nokavēto katra Transportlīdzekļa nodošanas dienu, bet ne vairāk kā 200,00 EUR (divi simti euro  un 00 centi) par katru savlaicīgi nenodoto Transportlīdzekli. (apakšpunkts netiks iekļauts iepirkuma priekšmeta 4.daļās Līgumā)
5.13. Ja IZNOMĀTĀJS pārkāpj Līguma 6.punktā noteiktās informācijas neizpaužamības saistības, tad IZNOMĀTĀJS maksā NOMNIEKAM vienreizēju līgumsodu 500,00 EUR (pieci simti euro un 00 centi) par katru atsevišķu šādu pārkāpuma gadījumu.
5.14. Ja IZNOMĀTĀJS izbeidz Līgumu pirms termiņa, izņemot Līguma 4.5.apakšpunktā noteikto gadījumu, tad NOMNIEKS prasa un IZNOMĀTĀJS maksā līgumsodu 5% (piecu procentu) apmērā no Līguma 3.1.apakšpunktā noteiktās summas.
5.15. IZNOMĀTĀJS ir atbildīgs arī par savu apakšuzņēmēju veiktajām darbībām, ciktāl tās ietekmē Līguma izpildi no IZNOMĀTĀJA puses. IZNOMĀTĀJS ir atbildīgs par IZNOMĀTĀJA piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu NOMNIEKAM vai citām trešajām personām.
5.16. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
5.17. Par Līgumā noteikto nosacījumu pārkāpumu Pasūtītājs izpildītājam aprēķina līgumsodu un izraksta rēķinu, piedāvājot Izpildītājam nomaksāt to 1 (viena) mēneša laikā. 
5.18. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies Puses darbības vai bezdarbības rezultātā, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
5.19. Līgumsoda samaksa neatbrīvo Puses no pārējo līgumsaistību izpildes.
5.20. IZNOMĀTĀJA (personu apvienības) dalībnieki, uz kuru saimnieciskajām vai finansiālajām spējām IZNOMĀTĀJS ir balstījies, ir solidāri atbildīgi par IZNOMĀTĀJA (personu apvienības) uzņemtu jebkuru saistību Līguma izpildes ietvaros attiecībā uz NOMNIEKU. Apakšpunkts tiks iekļauts Līgumā, ja par uzvarētāju tiks atzīta personu apvienība.
6. Informācijas neizpaužamība un fizisko personu datu aizsardzība
6.1. Par neizpaužamu informāciju Līguma izpratnē Puses uzskata jebkādu informāciju, kas IZNOMĀTĀJAM, tā darbiniekiem vai tā piesaistītajiem speciālistiem kļuvusi zināma saistībā ar Līguma izpildi (turpmāk – Neizpaužama informācija).
6.2. Par Neizpaužamu informāciju uzskatāma informācija saskaņā ar Līguma 6.1.apakšpunktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
6.3. Līguma ietvaros Neizpaužamu informāciju ir tiesīgs lietot tikai IZNOMĀTĀJS, tā darbinieki vai tā piesaistītie speciālisti, ja vien Līgumā nav noteikts savādāk vai Puses Līguma darbības laikā rakstiski nevienojas citādi.
6.4. NOMNIEKS bez īpašām atsaucēm un norādēm ir tiesīgs izmantot Neizpaužamu informāciju jebkurā laikā un veidā, pats nosakot, kā to izlietot.
6.5. Puses ar Neizpaužamas informācijas prettiesisku izpaušanu saprot Neizpaužamas informācijas nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (CD, DVD, zibatmiņās, kā arī citos informācijas datu nesējos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar Neizpaužamu informāciju.
6.6. Neizpaužamas informācijas aizsardzības noteikumi neattiecas uz tādu informāciju:
6.6.1. kas tās nodošanas laikā vai pēc tam ir kļuvusi likumīgā kārtā publiski pieejama (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā IZNOMĀTĀJA, tā darbinieku vai tā piesaistīto speciālistu rīcības dēļ);
6.6.2. kas bija likumīgā kārtā IZNOMĀTĀJAM, tā darbiniekiem vai tā piesaistītajiem speciālistiem pieejama pirms tās saņemšanas no NOMNIEKA (pierādāms ar rakstiskiem oficiāliem dokumentiem);
6.6.3. kura saskaņā ar Latvijas Republikas normatīvajiem aktiem ir atklāta vai kuru valdības, valsts vai pašvaldību iestādes noteikušas par atklātu;
6.6.4. kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
6.6.5. kura oficiāli ir publicēta NOMNIEKA interneta tīmekļa vietnē, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.
6.7. IZNOMĀTĀJS, tā darbinieki vai tā piesaistītie speciālisti Neizpaužamo informāciju izmanto un pielieto, stingri ievērojot NOMNIEKA darbinieka mutiskos un rakstiskos norādījumus, apņemoties pakļauties arī visu citu NOMNIEKA darbību reglamentējošo normatīvo aktu prasībām, kā arī citu dokumentu, kurus tieši norādīs NOMNIEKA darbinieki, prasībām. Attiecīgie NOMNIEKA iekšējie normatīvie akti tiek izsniegti IZNOMĀTĀJAM pēc tā atbildīgās kontaktpersonas pieprasījuma, kā arī IZNOMĀTĀJS tiek informēts par izmaiņām tam izsniegtajos NOMNIEKA iekšējos normatīvajos aktos.
6.8. IZNOMĀTĀJS, tā darbinieki vai tā piesaistītie speciālisti Neizpaužamo informāciju uzglabā tādā drošā vietā un veidā, lai pilnībā izslēgtu iespēju trešajām personām piekļūt pie Neizpaužamas informācijas. IZNOMĀTĀJAM, tā darbiniekiem vai tā piesaistītiem speciālistiem jāizmanto visi iespējamie aizsardzības līdzekļi, lai droši uzglabātu Neizpaužamo  informāciju. Ja IZNOMĀTĀJA, tā darbinieku vai tā piesaistīto speciālistu rīcībā nav pietiekami droši Neizpaužamās informācijas aizsardzības līdzekļi, tam ir pienākums nekavējoties par to informēt NOMNIEKU, lai vienotos par tālāko darbību.
6.9. IZNOMĀTĀJS ir atbildīgs, lai nekavējoties, pēc iespējas saprātīgi īsākā laikā, tas paziņotu NOMNIEKAM par katru gadījumu, kad Neizpaužama informācija, kas tika nodota IZNOMĀTĀJAM, tā darbinieku vai tā piesaistīto speciālistu rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt Neizpaužamai informācijai, kā arī, ja notikušas cita veida prettiesiskas vai pretlikumīgas darbības ar Neizpaužamo informāciju, kā arī visiem iespējamiem līdzekļiem censties novērst un/vai mazināt nevēlamās sekas.
6.10. IZNOMĀTĀJS pēc Neizpaužamās informācijas saņemšanas uzņemas pilnu atbildību par to, lai jebkurā brīdī, kamēr IZNOMĀTĀJA, tā darbinieku vai tā piesaistīto speciālistu rīcībā un atbildībā ir nodota Neizpaužama informācija, tas spētu sniegt NOMNIEKAM informāciju par Neizpaužamās informācijas glabāšanas vietu, uzglabāšanas apstākļiem, kā arī pēc NOMNIEKA pirmā rakstiskā pieprasījuma spētu nekavējoties uzrādīt Neizpaužamo informāciju, tās atrašanās un glabāšanas vietu un sniegt informāciju par Neizpaužamās informācijas glabāšanas apstākļiem. IZNOMĀTĀJAM, tā darbiniekiem vai tā piesaistītajiem speciālistiem jāņem vērā Līguma 6.7.apakšpunktā minētie NOMNIEKA norādījumi un ieteikumi attiecībā par Neizpaužamās informācijas glabāšanas vietu un apstākļiem.
6.11. IZNOMĀTĀJS ir pilnā mērā atbildīgs par viņa rīcībā nodoto Neizpaužamo informāciju un apņemas segt NOMNIEKAM visus nodarītos zaudējumus, kas radušies IZNOMĀTĀJA, tā darbinieku vai tā piesaistīto speciālistu prettiesiskas rīcības (darbības vai bezdarbības) rezultātā, kam par iemeslu ir rupja neuzmanība vai ļauns nolūks.
6.12. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no citas Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no citas Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no citas Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. IZNOMĀTĀJAM ir pienākums, nodrošinot Līguma 1.1.apakšpunkta izpildi, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.
7. Nepārvarama vara
7.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
7.2. Par nepārvaramu varu netiek uzskatīti Transportlīdzekļu vai to daļu defekti vai to piegādes kavējumi  (ja vien minētās problēmas tieši neizriet no nepārvaramas varas).
7.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
7.4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, NOMNIEKAM un IZNOMĀTĀJAM ir tiesības vienpusēji izbeigt Līgumu saistībā ar tā izpildīšanas neiespējamību.
7.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
8. Citi noteikumi
8.1. Pēc nomas termiņa beigām, ne vēlāk kā nākamajā darba dienā, NOMNIEKS atdod atpakaļ IZNOMĀTĀJAM Transportlīdzekļus. Nododot Transportlīdzekļus, NOMNIEKAM ir jāsedz tikai tādi nododamā Transportlīdzekļa virsbūves un/vai salona apšuvuma bojājumi, kas pārsniedz normālu nodilumu un nolietojumu vai kas ir radušies ceļu satiksmes negadījumu, vai tiem pielīdzināmu nelaimes gadījumu rezultātā un neiekļaujas Transportlīdzekļa apdrošināšanas segumā (nav pieteikta vai ir atteikta apdrošināšanas atlīdzība), un ir radušies NOMNIEKA vainas dēļ. Normāla nodiluma un nolietojuma standarti noteikti Līguma 4.pielikumā.
8.2. Pieņemot Transportlīdzekli, IZNOMĀTĀJS sastāda un Pušu pilnvarotās personas paraksta Transportlīdzekļa nodošanas‑pieņemšanas aktu, kas apliecina Transportlīdzekļa nodošanu IZNOMĀTĀJAM, un no tā parakstīšanas brīža tiesības uz Transportlīdzekli, kā arī ar Transportlīdzekli saistītais risks pāriet IZNOMĀTĀJAM. Ja IZNOMĀTĀJS, pieņemot Transportlīdzekli, norāda uz tehniskā stāvokļa un ekspluatācijas īpašību trūkumiem, kuri nav radušies normāla nolietojuma rezultātā, 10 (desmit) darba dienu laikā no atdošanas termiņa IZNOMĀTĀJS sagatavo attiecīgu paziņojumu, kurā norāda Transportlīdzekļa tehniskā stāvokļa, izskata un ekspluatācijas īpašību defektus, trūkumus un remontdarbu izmaksas. Ja Līguma 8.11.apakšpunktā noteiktā NOMNIEKA pilnvarotā persona apliecina NOMNIEKA piekrišanu paziņojumā norādītajiem remontdarbiem un to izmaksām, tad saskaņā ar IZNOMĀTĀJA iesniegto rēķinu, NOMNIEKS apmaksā šīs izmaksas 30 (trīsdesmit) dienu laikā no minētā akta abpusējas parakstīšanas un rēķina saņemšanas dienas. Ja Līguma 8.11.apakšpunktā noteiktā NOMNIEKA pilnvarotā persona nepiekrīt IZNOMĀTĀJA paziņojumam par Transportlīdzekļa trūkumiem, NOMNIEKAM 10 (desmit) dienu laikā ir tiesības organizēt neatkarīgu ekspertīzi, kurā pierāda tehniskā stāvokļa un normālu ekspluatācijas īpašību atbilstību Līguma nosacījumiem. Neatkarīgas ekspertīzes sabiedrības pārstāvis (pārstāvji) sagatavo ekspertu novērtējumu par Transportlīdzekļa tehnisko stāvokli. Ekspertu novērtējuma lēmumi ir galīgi un saistoši Pusēm.
8.3. Jebkuras Līgumā paredzētās Transportlīdzekļu nodošanas – pieņemšanas, kā arī atbilstošu nodošanas – pieņemšanas aktu sastādīšana  un abpusēja parakstīšana tiek veikta NOMNIEKA adresē – Talejas ielā 1, Rīgā vai citā NOMNIEKA norādītajā adresē Rīgas pilsētas teritorijā. 
8.4. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
8.5. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa, faksa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas.  Ja Puse neizpilda šī apakšpunkta noteikumus, uzskatāms, ka pārējās Puses ir pilnībā izpildījušas savas saistības, lietojot Līgumā esošo informāciju par minēto Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem (atbildīgajām personām, kontaktpersonām) un to rekvizītiem. Vēstules par šajā Līguma apakšpunktā minētās informācijas nomaiņu no NOMNIEKA puses ir tiesīgs sūtīt Valsts ieņēmumu dienesta Nodrošinājuma pārvaldes direktors, direktora vietnieks vai persona, kas viņu aizvieto.
8.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam.
8.7. Strīdus kā arī jautājumus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
8.8. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
8.9. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem.
8.10. Puses vienojas, ka ar Līguma izpildi saistītos jautājumus (parakstīs nodošanas – pieņemšanas aktus, veiks saraksti u.tml.) risinās Pušu pilnvarotās personas:
8.10.1. no NOMNIEKA puses:________________________;
8.10.2. no IZNOMĀTĀJA puses:______________________.
8.11. Puses vienojas, ka nosūtīt Līguma 2.1.1.apakšpunktā minētos pieteikumus, apstiprināt Līguma 8.2.apakšpunktā minētajā paziņojumā norādītos remontdarbus un to izmaksas, kā arī uzņemties citas finanšu saistības no NOMNIEKA puses ir pilnvarotas šādas personas:____________________________.
8.12. NOMNIEKA un IZNOMĀTĀJA (to pilnvaroto personu, kas noteiktas Līguma 8.10.-8.11.apakšpunktos) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz NOMNIEKA elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas par Līgumā noteikto termiņu neievērošanu.
8.13. Līguma 8.10. un 8.11.apakšpunktā minētās Pušu pilnvarotās personas nav tiesīgas veikt labojumus vai grozījumus Līgumā un tā pielikumos.
8.14. Visu Līgumā minēto saistību izpildi Puses veic saskaņā ar Latvijas Republikā spēkā esošajiem normatīvajiem aktiem.
8.15. Puses nav tiesīgas pilnīgi vai daļēji nodot Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
8.16. Par Līguma grozījumiem un papildinājumiem Puses vienojas rakstiski, izņemot Līguma 8.5.apakšpunktā minētās informācijas nomaiņas gadījumā. Rakstiskās vienošanās pievienojamas Līgumam un kļūst par Līguma neatņemamām sastāvdaļām. Puses var veikt šādus būtiskus Līguma grozījumus – grozīt samaksas jautājumus saskaņā ar Līguma 3.10.apakšpunkta nosacījumiem, kā arī grozīt Līgumā noteikto Transportlīdzekļu tehnisko specifikāciju un to piegādes termiņus, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
8.17. IZNOMĀTĀJS apņemas rakstveidā informēt NOMNIEKU 2 (divu) darba dienu laikā:
8.17.1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja tā dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZNOMĀTĀJU darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja IZNOMĀTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
8.17.2. ja mainās IZNOMĀTĀJA dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt IZNOMĀTĀJU darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja IZNOMĀTĀJS ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta;
8.17.3. ja uz IZNOMĀTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
8.18. IZNOMĀTĀJS apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
8.19. IZNOMĀTĀJA piesaistītais/-ie Publisko iepirkumu likuma (turpmāk – PIL) 63.panta otrajā daļā minētais/-ie apakšuzņēmējs/-i, ir ____________. Šajā apakšpunktā minētajam-/-iem apakšuzņēmējam/-iem nododamā Līguma izpildes daļa ir______________.
8.20. IZNOMĀTĀJA piesaistītais/-ie apakšuzņēmējs/-i, uz kura/-u iespējām IZNOMĀTĀJS balstījies, lai apliecinātu savu kvalifikāciju ir ___________________.
8.21. IZNOMĀTĀJS nav tiesīgs bez saskaņošanas ar NOMNIEKU veikt piedāvājumā norādītā personāla vai apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, kā arī apakšuzņēmēju maiņu, uz kuru iespējām iepirkuma procedūrā IZNOMĀTĀJS balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, kurus drīkst nomainīt tikai ar NOMNIEKA rakstveida piekrišanu.
8.22. Piedāvājot apakšuzņēmēju nomaiņu IZNOMĀTĀJS iesniedz NOMNIEKAM apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
8.23. NOMNIEKS nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
8.23.1. IZNOMĀTĀJA piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām (tajā skaitā, ja nav iesniegts Līguma 8.22.apakšpunktā noteiktais apliecinājums);
8.23.2. tiek nomainīts apakšuzņēmējs, uz kura iespējām iepirkuma procedūrā IZNOMĀTĀJS balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā IZNOMĀTĀJS atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma (turpmāk – PIL) 42.panta otrajā daļā minētajiem pretendentu izslēgšanas iemesliem;
8.23.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro), atbilst PIL 42.panta otrajā daļā minētajiem pretendentu izslēgšanas iemesliem;
8.23.4. apakšuzņēmēja maiņas rezultātā tiktu izdarīti tādi grozījumi IZNOMĀTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.24. NOMNIEKS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.25. Pārbaudot jaunā apakšuzņēmēja atbilstību, NOMNIEKS piemēro PIL 42.panta noteikumus un izslēgšanas iemeslu pārbaudi veic tajā datumā, kad NOMNIEKS lemj par atļaujas sniegšanu IZNOMĀTĀJAM nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. PIL 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts NOMNIEKAM.
8.26. NOMNIEKS pieņem lēmumu atļaut vai atteikt IZNOMĀTĀJA personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. NOMNIEKA vārdā šajā apakšpunktā noteikto lēmumu pieņem Valsts ieņēmumu dienesta Finanšu pārvaldes direktors vai persona, kura viņu aizvieto.
8.27. Līgums ir sastādīts uz __ (____) lap__. Tā neatņemama sastāvdaļa ir 1.pielikums uz __ (____) lap__, 2.pielikums uz __ (___) lap__, 3.pielikums uz __ (___) lap__ ,  4.pielikums uz __ (___) lap___ un 5.pielikums uz __ (___) lap. Līgums kopā ar tā pielikumiem sastādīts latviešu valodā, elektroniska dokumenta veidā un parakstīts ar drošu elektronisko parakstu.
9. Pušu rekvizīti un paraksti
	NOMNIEKS
	IZNOMĀTĀJS

	Valsts ieņēmumu dienests
	Nosaukums

	Talejas iela 1, Rīga, LV-1978
	Adrese

	Vienotais reģ. Nr. 90000069281
	Vienotais reģ. Nr.

	PVN maksātāja Nr. LV90000069281
	PVN maksātāja Nr.

	Tālr.: 67122689
	Tālr.:

	E-pasts: vid@vid.gov.lv
	E-pasts:

	E-Adrese: _DEFAULT@90000069281
	E-Adrese:

	
	

	Norēķinu rekvizīti
	Norēķinu rekvizīti

	Valsts kase
	Kredītiestāde

	Kods: TRELLV22
	Kods:

	Konta Nr.: LV26TREL2130056037000
	Konta Nr.:

	
	

	(paraksts*)
	(paraksts*)

	Ģenerāldirektor_ _____________
	Amats, vārds, uzvārds





1.pielikums
Līgumam Nr. FM VID 2024/114-
Dokumenta datums ir tā 
elektroniskās parakstīšanas datums


Transportlīdzekļu nomas noteikumi
Valsts ieņēmumu dienests, tā ģenerāldirektor_ ______________ personā, kur_ rīkojas saskaņā ar ________________, turpmāk – NOMNIEKS, no vienas puses, un 
______________________, tās ___________________ personā, kur_ rīkojas saskaņā ar ____________, turpmāk – IZNOMĀTĀJS, no otras puses,  kopā saukti Puses, atsevišķi – Puse, vienojas par šādiem 

Transportlīdzekļu nomas noteikumiem:

1. NOMNIEKS pieņem lietošanā un IZNOMĀTĀJS nodod Transportlīdzekli ar piederumiem un dokumentiem, kas norādīti nodošanas – pieņemšanas aktā. NOMNIEKS apņemas atdot Transportlīdzekli nomas perioda beigu datumā Talejas ielā 1, Rīgā vai citā NOMNIEKA norādītajā adresē Rīgas pilsētas teritorijā ar visām iekārtām, piederumiem un dokumentiem tādā pašā stāvoklī (ņemot vērā normālu nolietojumu, bet izslēdzot pārmērīgu nolietojumu ļaunprātīgas izmantošanas rezultātā). 
2. Transportlīdzekļi tiek lietoti Valsts ieņēmumu dienesta funkciju veikšanai. 
3. Transportlīdzeklis nedrīkst tikt izmantots:
a) preču transportēšanai, ja:	
- prece tās izmēru, iepakojuma, svara vai citu iemeslu dēļ var būtiski sabojāt (notraipīt, saplēst, utt.) Transportlīdzekļa iekšējo apdari, balsta iekārtas, virsbūvi;
- tiek veikta pārvadāšana par atlīdzību;
- preču transportēšana ir pretrunā ar Ceļu satiksmes noteikumiem (turpmāk – CSN) (ārējie izmēri – garums, platums un nav attiecīgais marķējums);
b) pasažieru pārvadāšanai par atlīdzību;
c) jebkādos autosporta pasākumos, kuri saistīti ar pieļaujamā braukšanas ātruma pārsniegšanu;
d) jebkādā veidā, kas ir pretrunā ar Latvijas Republikas normatīvajiem aktiem.
4. NOMIEKS apņemas samaksāt:
a) nomas maksu saskaņā ar Līgumu no Transportlīdzekļa saņemšanas līdz tās atgriešanai u.c. izmaksas, kas pēc to būtības neiekļaujas Līguma 3.3.apakšpunktā noteiktajā nomas maksā atbilstoši Līguma 2.2.6., 2.2.8., 3.5. 3.7. un 8.1.apakšpunktam;
b) administratīvos sodus, kas saistīti ar Transportlīdzekļa lietošanu, pārkāpjot CSN un citus normatīvos aktus, izņemot Līguma 2.1.8.apakšpunktā noteiktajā gadījumā;
c) zaudējumu atlīdzību par bojājumiem atbilstoši apdrošināšanas līgumam, ja attiecīgais fakts (ceļu satiksmes negadījums, auto detaļu zādzība, zādzība un citi bojājumi) nav konstatēts un piereģistrēts attiecīgajā iestādē – Valsts policijā, Pašvaldības policijā, Valsts ugunsdzēsēju un glābšanas dienestā, kā arī citās iestādēs ar attiecīgajām pilnvarām;
d) zaudējumus, kas radušies, Transportlīdzekli lietojot vadītājam, kuram nav attiecīgās kategorijas transporta līdzekļa vadītāja tiesības, vai kurš atrodas alkohola vai narkotisko vielu reibumā, kā arī zaudējumus, kas minēti Līguma 2.2.6.apakšpunktā.
5. NOMNIEKS apņemas turpmāk aizsargāt IZNOMĀTĀJA un apdrošināšanas kompānijas intereses Transportlīdzekļa avārijas (ceļu satiksmes negadījums), zaudējuma vai bojāejas gadījumā (pilnīga zuduma gadījumā):
a) iespēju robežās noskaidrot iesaistīto pušu un liecinieku vārdus, uzvārdus un adreses;
b) neatstāt Transportlīdzekli bez ieslēgtas signalizācijas;
c) nenodot naudu kādai no iesaistītajām personām, ja atgadījumā iesaistītā puse piedāvā vienoties atgadījuma vietā, saņemot par to atlīdzību naudā;
d) paziņot telefoniski par notikušo IZNOMĀTĀJA kontaktpersonai;
e) nekavējoties ziņot Valsts policijai.
6. IZNOMĀTĀJS nav atbildīgs par jebkādiem zaudējumiem vai bojājumiem pret jebkuru īpašumu, kas atstāts, uzglabāts vai pārvadāts Transportlīdzeklī vai virs tā, pirms vai pēc nomas, kā arī tās laikā.

Pušu paraksti:

NOMNIEKS	IZNOMĀTĀJS 

(paraksts*)	(paraksts*)
Ģenerāldirektor_ _______________	Amats, vārds, uzvārds



2.pielikums
Līgumam Nr. FM VID 2024/114-

Dokumenta datums ir tā 
elektroniskās parakstīšanas datums

Valsts ieņēmumu dienests, tā ģenerāldirektor_ ______________ personā, kur_ rīkojas saskaņā ar __________________, turpmāk – NOMNIEKS, no vienas puses, un 
______________________, tās ______________________ personā, kur_ rīkojas saskaņā ar ________________, turpmāk – IZNOMĀTĀJS, no otras puses, kopā saukti Puses, atsevišķi – Puse, vienojas par šādu iznomājamo Transportlīdzekļu vispārējām prasībām, tehnisko specifikāciju, apdrošināšanas nosacījumiem un aprīkojumu:

Pielikums tiks papildināts atbilstoši saskaņā ar atklāta konkursa nolikuma 2.1.-2.4.pielikumu un izvēlētā pretendenta piedāvājumu.

Pušu paraksti:

NOMNIEKS	IZNOMĀTĀJS 

(paraksts*)	(paraksts*)
Ģenerāldirektor_ _______________	Amats, vārds, uzvārds		
	



3.pielikums
Līgumam Nr. FM VID 2024/114-

Dokumenta datums ir tā 
elektroniskās parakstīšanas datums

Valsts ieņēmumu dienests, tā ģenerāldirektor_ ___________________ personā, kura rīkojas saskaņā ar ____________________, turpmāk – NOMNIEKS, no vienas puses, un 
_____________________, tās _____________________ personā, kur_ rīkojas saskaņā ar _________________, turpmāk – IZNOMĀTĀJS, no otras puses, kopā saukti Puses, atsevišķi – Puse, vienojas par šādu iznomājamo Transportlīdzekļu nomas maksu:

Pielikums tiks papildināts atbilstoši saskaņā ar atklāta konkursa nolikuma 3.1.-3.-4.pielikumu un izvēlētā pretendenta piedāvājumu.

Pušu paraksti:

NOMNIEKS	IZNOMĀTĀJS 

(paraksts*)	(paraksts*)
Ģenerāldirektor_ __________________	Amats, vārds, uzvārds




4.pielikums
līgumam Nr. FM VID 2024/114-
Dokumenta datums ir tā 
elektroniskās parakstīšanas datums


NORMĀLA NODILUMA UN NOLIETOJUMA STANDARTI


1. Vērtēšanas kritēriji riteņu diskiem un riepām 
[image: ]PIEŅEMAMS DEFEKTS (normāls nodilums, ņemot vērā nobraukumu)
Dekoratīvās uzlikas / riteņu diski:
· Švīkas
· Nelieli noberzumi
· Bojāta krāsas kārta

NEPIEŅEMAMI DEFEKTI (pārāk liels nodilums, ņemot vērā nobraukumu)
Dekoratīvās uzlikas / riteņu diski:
· Deformācija
· Neatbilstošs riteņu disku modelis
· Neatbilstošs riepu modelis
· Bojātas riepas





























2. VĒRTĒŠANAS KRITĒRIJI VIRSBŪVEI UN KRĀSOJUMAM

PIEŅEMAMS DEFEKTS (normāls nodilums, ņemot vērā nobraukumu)
· Nelielas atsitušos akmentiņu izraisītas buktes transportlīdzekļa priekšējā daļā
· Švīkas noberzumi pie durvju rokturiem
· Izbalējusi krāsa
· Mazgāšanas iekārtu iedarbība uz krāsojumu (nelielas, nenozīmīgas švīkas)

Līdz 2 cm diametrā:
· Atsevišķas buktes, kas nebojā krāsas kārtu
· Atsevišķi ielocījumi, kas nebojā krāsas kārtu

NEPIEŅEMAMI DEFEKTI (pārāk liels nodilums, ņemot vērā nobraukumu)
· Ielocījumi lielāki par 2 cm diametrā, bez krāsas bojājumiem un ar krāsas bojājumiem
· Buktes lielākas par 2 cm diametrā, bez krāsas bojājumiem un ar krāsas bojājumiem
· Nesalabots sadursmes defekts
· Bojāti spoguļi
· Krāsas defekts, atjaunots ar nekvalitatīvu krāsojumu
· Uzlīmju noņemšanas radīti defekti 
· Jumta bagāžnieka radīti virsbūves defekti

[image: ]
3. VĒRTĒŠANAS KRITĒRIJI BAMPERIEM UN UZLIKĀM

PIEŅEMAMS DEFEKTS (normāls nodilums, ņemot vērā nobraukumu)
· Nelielas švīkas uz bamperiem un uzlikām
· Nelielas švīkas un noberzumi uz durvju malām

NEPIEŅEMAMI DEFEKTI (pārāk liels nodilums, ņemot vērā nobraukumu)
· Dziļas švīkas uz bamperiem un uzlikām
· Plaisas bamperos
[image: ]

4. VĒRTĒŠANAS KRITĒRIJI STIKLIEM UN LUKTURIEM
PIEŅEMAMS DEFEKTS (normāls nodilums, ņemot vērā nobraukumu)
· Švīkas uz lukturiem
· Neliela atsitušos akmentiņu iedarbība bez plīsumiem uz priekšējā stikla

NEPIEŅEMAMI DEFEKTI (pārāk liels nodilums, ņemot vērā nobraukumu)
· Plīsumi lukturos
· Sasisti lukturi
· Plaisas un “caurumi” uz priekšējā stikla un citiem logiem

[image: ]

5. VĒRTĒŠANAS KRITĒRIJI TRANSPORTLĪDZEKĻA SALONAM

PIEŅEMAMS DEFEKTS (normāls nodilums, ņemot vērā nobraukumu)
· Izbalējušas virsmas
· Noberzumi
· Iztīrāmi traipi

NEPIEŅEMAMI DEFEKTI (pārāk liels nodilums, ņemot vērā nobraukumu)
· Paliekoši traipi
· Caurumi un plīsumi
· Grūti likvidējami netīrumi un smakas
· Dzīvnieku spalvas (ja nepieciešams mainīt salona audumus)

[image: ]

6. VĒRTĒŠANAS KRITĒRIJI PAPILDAPRĪKOJUMA NOŅEMŠANAS GADĪJUMĀ

PIEŅEMAMS DEFEKTS (normāls nodilums, ņemot vērā nobraukumu)
· Mazi nemanāmi skrūvju caurumi

NEPIEŅEMAMI DEFEKTI (pārāk liels nodilums, ņemot vērā nobraukumu)
· Izmaiņas kuras nav iespējams atgriezt sākotnēja stāvoklī
· Izteikti redzami skrūvju caurumi, kurus nevar novērst


7. CITI VĒRTĒŠANAS KRITĒRIJI 

NEPIEŅEMAMI IZTRŪKUMI – NEATGRIEZTAIS APRĪKOJUMS
· Rezerves ritenis
· Iztrūkstoši uzgriežņi, uzgriežņu atslēgas riteņiem
· Riteņu disku dekoratīvās uzlikas
· Transportlīdzekļa radio koda karte, koda numurs
· Instrumenti
· Rezerves aizdedzes atslēgu komplekts
· Tehniskās apkopes rokasgrāmata
·  Lietotāja rokasgrāmata

Pušu paraksti:

NOMNIEKS	IZNOMĀTĀJS 

(paraksts*)	(paraksts*)
Ģenerāldirektor_ _______________	Amats, vārds, uzvārds 




*DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

